Data was extracted from:https://www.infomed.co.il/drugs/dimethicone/

המומחים של
Info
med
מסבירים:
דימתיקון, תערובת המכילה סיליקון, משמשת לטיפול בילדים ובמבוגרים הסובלים מעודף גזים ואי נוחות בקיבה. היעילות של דימתיקון לא הוכחה מעולם, אך פעמים רבות נותנים תרופה זו יחד עם נוגדי חומצה או חומרים אחרים המשפיעים על מערכת העיכול. דימתיקון מוריד את מתח הפנים של בועיות הגז וגורם להן להתפוצץ. בנוסף, משמש דימתיקון כדוחה מים, ומגן כך על העור מפני לחות מתמדת, לדוגמה, באזורים בהם יש מגע מתמיד עם שתן.
מידע על התרופה
אופן נטילת התרופה
טבליות ללעיסה.
תדירות וזמן נטילה
4 פעמים ביום לפי הצורך; 20 דקות עד שעה אחת אחרי הארוחה ולפני שינה.
טווח המינון
טבליות ללעיסה:
מבוגרים וקשישים - 1-2 טבליות 4 פעמים ביום לפי הצורך;
תחילת ההשפעה
20-40 דקות.
משך ההשפעה
20-40 דקות.
מנה שנשכחה
קח את המנה הבאה כרגיל.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
מאלוקס פלוס טבליות ללעיסה | Maalox Plus chewable tabs.
אזהרות
תזונה
אין הגבלות.
אלכוהול
מומלץ להימנע משתיית אלכוהול בזמן נטילת תרופה זו. השילוב של אלכוהול עם תרופה זו עלול להיות מסוכן.
הריון
ניתן להשתמש במינון הרגיל בביטחון
הנקה
לא ניתן. התרופה עלולה להפריע לייצור החלב. מומלץ לא לקחת את התרופה או לא להיניק.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
התרופה נסבלת היטב על ידי רוב החולים, וכמעט שאינה גורמת לתופעות לוואי.
פרטי תגובה עם תרופות אחרות
לדימתיקון עצמו אין תגובות בין-תרופתיות משמעותיות מבחינה קלינית, אך פעמים רבות הוא נמצא בתכשיר יחד עם נוגדי חומצה, ולכן מומלץ לקחת אותו שעתיים לפני או אחרי כל תרופה אחרת.
השפעת שימוש ממושך
אם התרופה ניתנת יחד עם תכשירים אחרים הסותרים את חומציות הקיבה, כגון אלומיניום הידרוקסיד או מאגנזיום הידרוקסיד, אין להשתמש בה יותר מ-4 שבועות ללא ייעוץ רפואי.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא